text: اس موقع پر اظہار خیال کرتے ہوئے ڈاکٹر جتیندر سنگھ نے کہا کہ وزیر اعظم جناب نریندر مودی نے اپنے ماہانہ ریڈیو پروگرام ’من کی بات‘ میں دو مواقع پر کٹھوعہ کا ذکر کیا تھا اور اس ضلع میں ترقی کے قابل ذکر اقدامات کاحوالہ دیا تھا۔ پہلا حوالہ ’بیٹی بچاؤ بیٹی پڑھاؤ ‘اسکیم سے متعلق تھا اور دوسرے موقع پر انہوں نے ’سوچھ بھارت ابھیان‘ کا ذکر کیا تھا۔ ڈاکٹر جتیندر سنگھ نے کہا کہ ضلع کٹھوعہ اب ایک میڈیکل کالج اور انجینئرنگ کالج کا حامل ضلع بن گیا ہے اور یہ پہاڑی ضلع ریل کے نقشے پر بھی آگیا ہے۔ جلد ہی اس ضلع میں ایک سیڈ پروسیسنگ پلانٹ یعنی بیج کی ڈبہ بندی کا پلانٹ اور ایک بایوٹیک پارک قائم کیا جائیگا۔